C 117/22
SK
Úradný vestník Európskej únie
11.3.2022
Utorok 14. septembra 2021
14. zdôrazňuje, že dialóg s občanmi sú základným prvkom na približovanie najvzdialenejších regiónov k európskym inštitúciám a na prepojenie regiónov s inštitúciami; v tejto súvislosti vyzýva Komisiu, aby zintenzívnila tento dialóg, najmä v najvzdialenejších regiónoch; 15. vyzýva Komisiu, aby spoločne s najvzdialenejšími regiónmi a pre ne vypracovala novú stratégiu, ktorá bude reagovať na miestnu realitu a potreby, odrážať odporúčania Európskeho parlamentu a bude založená na rešpektovaní osobitných čŕt, konsolidácii acquis a optimalizácii existujúcich mechanizmov, na inovácii a zhodnocovaní najvzdialenejších regiónov ako „území riešení“; 16. odporúča, aby sa pre toto nové strategické partnerstvo vypracovala definícia skutočného akčného plánu združujúceho kľúčové zainteresované strany, najmä vnútroštátne, regionálne a miestne orgány, hospodárske a sociálne subjekty, občiansku spoločnosť, akademickú obec a mimovládne organizácie; 17. vyzýva na čo najskoršie vykonávanie novej stratégie a jej akčného plánu s cieľom prispieť k hospodárskemu a sociálnemu oživeniu najvzdialenejších regiónov;
HLAVA 2: Investovanie do dôstojných pracovných miest, posilňovanie solidarity a prioritné pôsobenie v prospech mládeže 18. uvedomuje si, že najvzdialenejšie regióny ponúkajú Únii príležitosť navrhnúť pilotné projekty v súvislosti so sociálno-ekonomickými a klimatickými výzvami, čo si však vyžaduje zrýchlenie dobiehania oneskorenia, ktoré súvisí so štrukturálnymi znevýhodneniami, ako aj konsolidáciu a upevňovanie nástrojov na kompenzáciu týchto štrukturálnych znevýhodnení spojených s odľahlosťou a ostrovným charakterom, ktoré sú nevyhnutné pre úplné a spravodlivé začlenenie najvzdialenejších regiónov do európskeho priestoru;
A. Konsolidácia solidarity 19. vyzýva Komisiu, členské štáty a najvzdialenejšie regióny, aby boj proti chudobe, nezamestnanosti a sociálnemu vylúčeniu – vrátane osôb so zdravotným postihnutím – stanovili ako priority európskej solidarity, a zároveň investovali do vzdelávania a odbornej prípravy, ako aj do budúcich projektov zameraných na inovácie, najmä sociálnu inováciu, rekvalifikáciu a diverzifikáciu; 20. domnieva sa, že politika súdržnosti by mala byť účinnejšia pre ženy žijúce v najvzdialenejších regiónoch a mala by podporovať rodovú rovnosť a účinné vykonávanie stratégie Únie v oblasti rodovej rovnosti v najvzdialenejších regiónoch; 21. zdôrazňuje dôležitú úlohu sociálneho a solidárneho hospodárstva v najvzdialenejších regiónoch, ktoré je partnerom regionálnych a miestnych orgánov v boji proti obmedzeniam súvisiacim s odľahlosťou týchto regiónov, chudobou a sociálnym vylúčením, ako aj pri vytváraní pracovných miest a rozvoji iniciatív v týchto regiónoch v súlade s rôznymi európskymi stratégiami; podporuje uznanie tejto skutočnosti na európskej úrovni a priamy prístup tohto neziskového sektora k európskym subvenciám;
B. Ochrana zdravia 22. zdôrazňuje, že osobitosti najvzdialenejších regiónov ich robia zraniteľnejšími voči celosvetovým udalostiam, ako je pandémia ochorenia COVID-19; žiada preto, aby sa z tejto krízy vyvodilo najlepšie ponaučenia a aby sa zohľadnila osobitná situácia najvzdialenejších regiónov vzhľadom na budúce udalosti tohto druhu; 23. navrhuje vytvorenie výskumného strediska zameraného na tropické infekčné choroby a choroby, ktoré sa vyskytujú najmä v najvzdialenejších regiónoch, ako sú cukrovka, obezita a niektoré druhy rakoviny, ako aj využitie finančných prostriedkov potrebných na dohnanie zaostávania v oblasti zdravotnej starostlivosti v najvzdialenejších regiónoch; 24. navrhuje začať pilotný projekt podľa vzoru prípravnej akcie BEST na podporu práce o liečivých rastlinách v najvzdialenejších regiónoch;